Koroona kiuste õppis põllumees edukalt Maltal inglise keelt
#000003
Andrus õpib meie juures inglise keelt individuaalõppes, ehk üksi koos õpetajaga. Õpetaja tutvustas talle võimalust käia vahepeal välismaal keelekeskkonnas, mida Andrus meelsasti kasutas.
#000005
Igal talvel, oktoobrist märtsini pakub kool õppijatele võimalust tasuta osa võtta inglise vestluskeele tundidest. Andrus seda võimalust ka kasutas.
#000006
Ööbisin kodumajutuses. Pere oli väga sõbralik ja tore. Hommiku- ja õhtusöök oli hea.
#000011
Ainuke mure, mis talvisel ajal Maltal on, et majad on jahedad, kuna nad ei kasuta kütet. Nad ise on harjunud olema jahedas. Suhtlesin ka teiste samas majas elavate keeleõppijatega, aga nemad õppisid teistes keeltekoolides. Tundus, et kõik olid oma keeleõppega rahul.
#000012
Kooli töötajad olid väga sõbralikud ja abivalmis. Atmosfäär oli koolis hea. Algul tehti keeletaseme test ja siis pandi gruppidesse vastavalt testitulemustele. Grupi suurust ma täpselt ei oskagi öelda. Selle kahe nädala jooksul oli päevi, kus oli 15 inimest kohal, ja oli päevi, kui oli 6 inimest.
#000013
Minu arust olid grupid liiga suured, et õpetaja jõuaks kõikidega tegeleda. Selle kahe nädala jooksul vahetus nii õpilasi, kui ka teisel nädalal oli teine õpetaja. Seltskond oli rahvuste poolest kirju. Meie grupis oli inimesi Saksamaalt, Brasiiliast, Kolumbiast, Itaaliast, Taist, Jaapanist, Koreast.
#000014
Järgmine kord, kui läheksin, siis kindlasti peaks grupp olema väiksem, et õppimine oleks tulemuslikum. Ja igapäevaseid kodutöid peaksid õpetajad ka andma, mida seal ei tehtud. Ja kindlasti tasub minna nii, nagu mina, üksi. Need, kes olid suurte seltskondadena ühelt maalt, suhtlesid kogu aeg omas keeles ja neil oli see rohkem nagu puhkus.
#000015